techiaith/cofnodycynulliad_en-cy huggingface dataset:
English: Thank you very much for that response. I have just sponsored an event celebrating the twentieth anniversary of Cancer Research UK, and, while celebrating the work that has been done through research to improve survival rates, there was a warning that we're in danger of seeing the progress coming to an end now. The impact of the pandemic has meant that people are waiting 16 times longer than they were pre COVID for some diagnostic tests, and the lack of a national cancer action plan that I and others have been calling for for so long means that we're in a vulnerable position. The Government, as we've heard, say that there is a new action plan on the way. I heard a suggestion earlier that it could have been published this summer or in September. We've had a confirmation that a draft will be given to the Minister by September. Does the First Minister agree with me and Cancer Research UK that we need to take urgent action now?
Welsh: Diolch am yr ateb yna. Dwi newydd fod yn noddi digwyddiad yn dathlu 20 mlwyddiant Cancer Research UK, a tra'n dathlu'r gwaith sydd wedi cael ei wneud drwy ymchwil i wella cyfraddau goroesi canser, mi oedd yna rybudd ein bod ni mewn perig o weld y cynnydd yn dod i stop rŵan. Mae effaith y pandemig, sy'n golygu bod pobl yn aros 16 gwaith yn hirach nac oedden nhw cyn COVID am rai profion diagnostig sylfaenol, a'r diffyg cynllun canser cenedlaethol dwi ac eraill wedi galw amdano fo ers cyhyd yn golygu ein bod ni mewn lle bregus. Rŵan, mae'r Llywodraeth, fel dŷn ni wedi clywed, yn dweud bod yna action plan newydd ar y ffordd. Dwi wedi clywed awgrym, yn gynharach, y gallai fo wedi cael ei gyhoeddi'r haf yma, neu fis Medi. Rydyn ni wedi cael cadarnhad eto rŵan mai drafft yn cael ei roi i'r Gweinidog erbyn mis Medi fydd o. Ydy'r Prif Weinidog yn cytuno efo fi, a Cancer Research UK, fod angen symud ar frys rŵan?
English: 'We need a sense of urgency'.
Welsh: 'Mae angen ymdeimlad o frys arnom'.
English: Wel, Llywydd, it's important to give the Wales cancer network, who are working on this plan, the time that they have requested, and we're not talking about more than a matter of weeks before we reach the beginning of September, so I think we are trying to act with urgency, and that's important. I agree that the impact of the pandemic on cancer services has been very great, but people are working hard. As I've explained to the Senedd previously, England has a plan, Scotland has a strategy, we have a statement. We're all trying to achieve the same thing. The name on the proposals is different, but the intention is the same, and we are working hard with the people who lead services on the ground to do everything that we can to move this agenda forward.
Welsh: Wel, Llywydd, mae'n bwysig i roi cyfle i'r rhwydwaith canser Cymru, sy'n gwneud y gwaith ar y cynllun, gael yr amser maen nhw wedi gofyn i'w gael, a dŷn ni ddim yn siarad am fwy nag wythnosau cyn bydd cychwyn mis Medi yn dod, so dwi'n meddwl ein bod ni'n trio gwneud pethau ar frys, ac mae hynny yn bwysig. Dwi'n cytuno bod effaith y pandemig ar wasanaethau canser wedi bod yn un trwm, ond mae pobl yn y maes yn gweithio'n galed. Fel dwi wedi esbonio o flaen y Senedd cyn hyn, Llywydd, mae cynllun gyda Lloegr, mae strategaeth gyda'r Alban, mae datganiad gyda ni. Rŷn ni i gyd yn trio gwneud yr un peth. Mae'r enw ar y cynllun yn wahanol, ond y bwriad yw'r un peth, ac rŷn ni'n gweithio'n galed gyda'r bobl sy'n arwain y gwasanaethau mas yna yn y maes i wneud popeth gallwn ni i symud yr agenda ymlaen.
English: The concern that I have, First Minister, as indeed do cancer charities themselves, is about the pace at which the new diagnostic hubs or clinics are being rolled out. Can you tell me what the role of the diagnostics board will be in ensuring health boards develop these service models and hubs at a faster pace?
Welsh: Mae'r pryder sydd gennyf i, Prif Weinidog, fel sydd gan elusennau canser eu hunain yn wir, yn ymwneud â pha mor gyflym y mae'r canolfannau neu'r clinigau diagnosis newydd yn cael eu cyflwyno. A allwch chi ddweud wrthyf beth fydd swyddogaeth y bwrdd diagnosteg o ran sicrhau bod byrddau iechyd yn datblygu'r modelau a'r canolfannau gwasanaeth hyn yn gyflymach?
English: Additional investment, contract reform, progressive lifting of COVID restrictions and the opening of the north Wales dental academy are amongst the actions being taken to improve access to NHS dentistry in the Member's region.
Welsh: Mae buddsoddiad ychwanegol, diwygio contractau, codi cyfyngiadau COVID yn raddol ac agor academi ddeintyddol gogledd Cymru ymhlith y camau sy'n cael eu cymryd i wella mynediad i ddeintyddiaeth y GIG yn rhanbarth yr Aelod.
English: Thank you, First Minister. I certainly welcome the action being taken to address some of these issues, but nevertheless, I am inundated, actually, with constituents contacting me regarding their difficulties in accessing NHS dentists in north Wales. A number of constituents have been in touch from Wrexham who've been told they're going to have to wait up to two years before they can see a dentist. I've had residents in touch from the Vale of Clwyd who've said that they've been told they will have to wait three years before they can access dentistry. And I think part of the frustration here, First Minister, is that these are people who are paying their taxes, paying their national insurance, but not receiving the service those taxes are supposed to fund, and essentially, residents are therefore having to pay twice, because they're paying through their taxes and then having to access these services through private dental care instead. And it seems to me at the moment that dentists, whilst seemingly happy to offer the private care, don't perhaps seem happy with the NHS contracts that you've put in place, because they're simply not offering their services through NHS work. So, I wonder, First Minister, what assessment have you made so far of this uptake of those NHS contracts by dentists, and what discussions are you having with the British Dental Association to make sure that there are enough dentists for my residents who live in north Wales?
Welsh: Diolch yn fawr, Prif Weinidog. Rwy'n sicr yn croesawu'r camau sy'n cael eu cymryd i fynd i'r afael â rhai o'r materion hyn, ond serch hynny, rwy'n cael fy llethu, mewn gwirionedd, gan y nifer o etholwyr sy'n cysylltu â mi ynglŷn â'u hanawsterau o ran cael gafael ar ddeintyddion y GIG yn y gogledd. Mae nifer o etholwyr wedi bod mewn cysylltiad o Wrecsam sydd wedi cael gwybod y bydd yn rhaid iddyn nhw aros hyd at ddwy flynedd cyn y gallan nhw weld deintydd. Rwyf wedi cael trigolion yn cysylltu o Ddyffryn Clwyd sydd wedi dweud eu bod wedi cael gwybod y bydd yn rhaid iddyn nhw aros tair blynedd cyn y gallan nhw gael gafael ar ddeintyddiaeth. A chredaf mai rhan o'r rhwystredigaeth yma, Prif Weinidog, yw bod y rhain yn bobl sy'n talu eu trethi, yn talu eu hyswiriant gwladol, ond heb dderbyn y gwasanaeth y mae'r trethi hynny i fod i'w ariannu, ac yn y bôn, mae trigolion felly'n gorfod talu ddwywaith, oherwydd maen nhw'n talu drwy eu trethi ac yna'n gorfod cael gafael ar y gwasanaethau hyn drwy ofal deintyddol preifat yn lle hynny. Ac mae'n ymddangos i mi ar hyn o bryd bod deintyddion, er eu bod yn ymddangos yn hapus i gynnig y gofal preifat, efallai'n anhapus â'r contractau GIG yr ydych wedi'u rhoi ar waith, oherwydd nid ydyn nhw'n cynnig eu gwasanaethau drwy waith y GIG. Felly, tybed, Prif Weinidog, pa asesiad ydych chi wedi'i wneud hyd yma o'r nifer hwn o ddeintyddion sy'n manteisio ar y contractau GIG hynny, a pha drafodaethau ydych chi'n eu cael gyda Chymdeithas Ddeintyddol Prydain i sicrhau bod digon o ddeintyddion i fy nhrigolion sy'n byw yn y gogledd?
English: Llywydd, last week, the Minister for Economy announced further investment to support 1,200 young people to start their own businesses. In addition to direct financial help, the scheme also provides one-to-one advice and guidance, for example, through the Achieve programme, available to young people in Denbighshire.
Welsh: Llywydd, yr wythnos diwethaf, cyhoeddodd Gweinidog yr Economi fuddsoddiad pellach i gefnogi 1,200 o bobl ifanc i ddechrau eu busnesau eu hunain. Yn ogystal â chymorth ariannol uniongyrchol, mae'r cynllun hefyd yn darparu cyngor ac arweiniad unigol, er enghraifft, drwy'r rhaglen Cyflawni, sydd ar gael i bobl ifanc yn sir Ddinbych.
English: I appreciate that answer, First Minister. I recently visited the Blue Lion pub situated in Cwm, near Dyserth in Denbighshire, which has been taken on by new owners earlier this month. The pub, reportedly being the second oldest free house in Wales, has been reopened by young entrepreneurs, Jonathan White, aged 27, and Megan Banks, aged 25, who have worked locally in the food and hospitality industry for a number of years and have now taken the leap into managing their own establishment, contributing to the local economy and providing jobs for others. I'd like to congratulate both Jonathan and Megan for taking on this endeavour, and wish them and their team at the Blue Lion every success, and to ask you, First Minister, with approximately 4,800 young people in Denbighshire unemployed as of December 2021, and one fifth of people in Denbighshire living in workless households, what is the Welsh Government doing to encourage more young people in Denbighshire to follow in the footsteps of my constituents in pursuing and sustaining their own businesses?
Welsh: Rwy'n gwerthfawrogi'r ateb yna, Prif Weinidog. Ymwelais yn ddiweddar â thafarn y Llew Glas yng Nghwm, ger Dyserth yn sir Ddinbych, sydd â pherchnogion newydd ers yn gynharach y mis hwn. Y dafarn hon, yn ôl pob sôn, yw'r ail dŷ rhydd hynaf yng Nghymru, wedi cael ei hailagor gan entrepreneuriaid ifanc, Jonathan White, 27 oed, a Megan Banks, 25 oed, sydd wedi gweithio'n lleol yn y diwydiant bwyd a lletygarwch ers nifer o flynyddoedd ac sydd bellach wedi cymryd y cam cyntaf i reoli eu sefydliad eu hunain, gan gyfrannu at yr economi leol a darparu swyddi i eraill. Hoffwn longyfarch Jonathan a Megan am ymgymryd â'r ymdrech hon, a dymuno pob llwyddiant iddyn nhw a'u tîm yn y Llew Glas, a gofyn i chi, Prif Weinidog, gyda thua 4,800 o bobl ifanc yn sir Ddinbych yn ddi-waith ym mis Rhagfyr 2021, ac un rhan o bump o bobl sir Ddinbych yn byw ar aelwydydd di-waith, beth mae Llywodraeth Cymru yn ei wneud i annog mwy o bobl ifanc yn sir Ddinbych i ddilyn ôl troed fy etholwyr wrth fynd ar drywydd a chynnal eu busnesau eu hunain?
English: Llywydd, thank you to Cefin Campbell for the question. Welsh Ministers take every opportunity to raise these matters with the UK Government. Cost-of-living measures, including fuel poverty, were discussed at last week's meeting of the Finance: Interministerial Standing Committee and they are on the agenda once again for tomorrow's meeting of the Interministerial Standing Committee.
Welsh: Diolch i Cefin Campbell am y cwestiwn. Mae Gweinidogion Cymru yn achub ar bob cyfle i godi'r materion hyn gyda Llywodraeth y Deyrnas Unedig. Cafodd mesurau costau byw, gan gynnwys tlodi tanwydd, eu trafod yng nghyfarfod y Pwyllgor Sefydlog Rhyngweinidogol ar Gyllid yr wythnos diwethaf. Maen nhw ar yr agenda unwaith eto ar gyfer cyfarfod o'r Pwyllgor Sefydlog Rhyngweinidogol yfory.
English: Thank you very much, First Minister. It is good to hear that this issue is on the agenda, because, as you know, fuel costs have increased in all parts of Wales, but particularly in rural areas. When travelling from Carmarthenshire to Cardiff this morning, it was clear that the price of petrol and diesel was 5p or 6p per litre more in the west as compared to here in the capital city. People in Wales, some 80 per cent of them, use a car to travel to work. In rural areas such as those that I represent, people travel some 25 per cent further for work, and that, of course, has a huge impact on them - people like carers, farmers and small businesses who are suffering greatly at the moment. So, you will know that parts of England and Scotland already benefit from the rural fuel duty relief scheme, which doesn't currently exist in Wales. So, what pressure are you as a Government placing on Westminster in order for this scheme to be introduced here in Wales to support rural communities?
Welsh: Diolch yn fawr iawn, Prif Weinidog. Mae'n dda clywed bod y mater hwn ar yr agenda, achos fel rŷch chi'n gwybod, mae costau tanwydd wedi codi ym mhob rhan o Gymru, ond yn arbennig mewn ardaloedd gwledig. Wrth deithio o sir Gaerfyrddin y bore yma i Gaerdydd, roedd hi'n amlwg bod pris petrol a disel rhyw 5c neu 6c y litr yn fwy yn y gorllewin o gymharu â fan hyn yn y brif ddinas. Mae pobl yng Nghymru, rhyw 80 y cant ohonyn nhw, yn defnyddio car i fynd i'r gwaith. Mewn ardaloedd gwledig fel y rhai dwi'n eu cynrychioli, mae pobl yn teithio rhyw 25 y cant ymhellach ar gyfer eu gwaith, ac mae hynny, wrth gwrs, yn effeithio yn fawr arnyn nhw - pobl fel gofalwyr, pobl fel ffermwyr a busnesau bach sydd yn dioddef, wrth gwrs, yn fawr. Felly, rŷch chi'n gwybod bod rhannau o Loegr a'r Alban eisoes yn elwa ar gynllun y rural fuel duty relief, cynllun sydd ddim yn bodoli yng Nghymru ar hyn o bryd. Felly, pa bwysau ŷch chi fel Llywodraeth yn ei roi ar San Steffan er mwyn i'r cynllun hwn gael ei gyflwyno yma yng Nghymru i gefnogi cymunedau gwledig?
English: The Welsh Government's policy is to improve access to primary care services by using, to the full, the talents and capabilities of all members of the clinical team. In this way, the time of GPs can be released to respond to the needs of more complex cases.
Welsh: Polisi Llywodraeth Cymru yw gwella mynediad at wasanaethau gofal sylfaenol drwy ddefnyddio, i'r eithaf, ddoniau a galluoedd holl aelodau'r tîm clinigol. Fel hyn, gellir rhyddhau meddygon teulu er mwyn iddyn nhw allu ymateb i anghenion achosion mwy cymhleth.
English: Thank you, First Minister. Data from StatsWales shows that the number of patients registered with GPs across the Aneurin Bevan University Health Board is steadily increasing, from 606,000 patients in 2016 to over 619,500 in January 2022. At the same time, a quarter of all GPs working in Wales are aged over 60 and therefore nearing retirement. This is the highest percentage of any country in the United Kingdom. If this trend continues, the stress and pressures on general practice can only increase. Only this morning, it's been reported that St Brides medical practice, a GP surgery with nearly 7,000 patients, is set to close before the end of the week. A lead GP at the practice revealed on social media that she was resigning her contract as she was unable to recruit enough people - salaried GPs and GP partners - to safely run the practice. So, First Minister, what action are you going to be taking to increase the number of GPs qualifying each year in Wales from the current figure of 160, to ensure my region of south-east Wales has enough GPs to meet increasing demand? Thank you.
Welsh: Diolch yn fawr, Prif Weinidog. Mae data o StatsCymru yn dangos bod nifer y cleifion sydd wedi'u cofrestru gyda meddygon teulu ar draws Bwrdd Iechyd Prifysgol Aneurin Bevan yn cynyddu'n gyson, o 606,000 o gleifion yn 2016 i dros 619,500 ym mis Ionawr 2022. Ar yr un pryd, mae chwarter yr holl feddygon teulu sy'n gweithio yng Nghymru dros 60 oed ac felly'n agosáu at amser ymddeol. Dyma'r ganran uchaf o unrhyw wlad yn y Deyrnas Unedig. Os bydd y duedd hon yn parhau, dim ond cynyddu y gall y straen a'r pwysau ar ymarfer cyffredinol. Dim ond y bore yma, adroddwyd y bydd practis meddygol Saint-y-brid, meddygfa gyda bron i 7,000 o gleifion, yn cau cyn diwedd yr wythnos. Datgelodd meddyg teulu arweiniol yn y practis ar y cyfryngau cymdeithasol ei bod yn ymddiswyddo o'i chontract gan nad oedd yn gallu recriwtio digon o bobl - meddygon teulu cyflogedig a phartneriaid meddygon teulu - i redeg y practis yn ddiogel. Felly, Prif Weinidog, pa gamau ydych chi am eu cymryd i gynyddu nifer y meddygon teulu sy'n cymhwyso bob blwyddyn yng Nghymru o'r ffigur presennol o 160, er mwyn sicrhau bod gan fy rhanbarth i yn y de-ddwyrain ddigon o feddygon teulu i ateb y galw cynyddol? Diolch.
English: The St Brides practice gave notice a considerable time before this week, and the neighbouring GP practices, accepting patients who previously would have been looked after by St Brides, have all confirmed that they have the capacity and the workforce to deliver care safely to the agreed cohort of patients. We have 183 GPs in training in Wales this year, not 160, and the number has been healthy, at that level or higher, in each of the last three years. I know that the Member will have welcomed the announcement yesterday by the Welsh Government of £27 million to be invested in the Newport East health and well-being centre. Of course, it is a project that has been powerfully supported by John Griffiths as the local Member. That practice will be based in Ringland. It will bring together GP practices. It will have the Ringland dental surgery there under the same roof. It will have local authority services available to patients as part of that well-being development, and it seems to me to be a very practical and contemporary example of the way in which the Welsh Government goes on investing in those services in the Member's own region.
Welsh: Rhoddodd practis Saint-y-brid rybudd gryn amser cyn yr wythnos hon, ac mae'r practisau meddygon teulu cyfagos, sy'n derbyn cleifion a fyddai wedi derbyn gofal gan Saint-y-brid o'r blaen, i gyd wedi cadarnhau bod ganddyn nhw'r gallu a'r gweithlu i ddarparu gofal yn ddiogel i'r garfan o gleifion y cytunwyd arnyn nhw. Mae gennym 183 o feddygon teulu dan hyfforddiant yng Nghymru eleni, nid 160, ac mae'r nifer wedi bod yn iach, ar y lefel honno neu'n uwch, ym mhob un o'r tair blynedd diwethaf. Gwn y bydd yr Aelod wedi croesawu'r cyhoeddiad ddoe gan Lywodraeth Cymru fod £27 miliwn i'w fuddsoddi yng nghanolfan iechyd a llesiant Dwyrain Casnewydd. Wrth gwrs, mae'n brosiect sydd wedi cael cefnogaeth rymus gan John Griffiths fel yr Aelod lleol. Bydd y practis hwnnw wedi'i leoli yn Ringland. Bydd yn dod â phractisau meddygon teulu at ei gilydd. Bydd yn cael deintyddfa Ringland yno o dan yr un to. Bydd gwasanaethau awdurdodau lleol ar gael i gleifion fel rhan o'r datblygiad llesiant hwnnw, ac mae'n ymddangos i mi ei fod yn enghraifft ymarferol a chyfoes iawn o'r ffordd y mae Llywodraeth Cymru yn mynd ati i fuddsoddi yn y gwasanaethau hynny yn rhanbarth yr Aelod ei hun.
English: Diolch, Llywydd. Today's agenda has been reordered so that debates and voting time will follow the oral statements. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Mae'r agenda heddiw wedi'i haildrefnu fel y bydd dadleuon a'r cyfnod pleidleisio yn dilyn y datganiadau llafar. Mae'r busnes drafft ar gyfer y tair wythnos nesaf wedi'i nodi ar y datganiad a chyhoeddiad busnes, sydd i'w weld ymhlith y papurau cyfarfod sydd ar gael i'r Aelodau yn electronig.
English: Trefnydd, can I ask for a statement from the Minister for health on Welsh Government efforts to tackle escalating cancer waiting times in the Aneurin Bevan health board? I make this request because recent data showed an increase in people waiting more than eight weeks for key tests most commonly used to diagnose cancer. This shocking statistic falls below the suspected cancer pathway performance target, which aims for 75 per cent of patients to start treatment within 62 days. In my own area, the Aneurin Bevan University Health Board, only 56.9 per cent of patients start their first treatment for cancer within the Welsh Government's target, compared to 67.9 per cent in April 2021. Access to treatment as quickly as possible is absolutely vital to raise a cancer sufferer's chances of survival. Minister, it's essential that a robust and urgent package of support, including a full cancer strategy, and workforce strategy, is implemented as soon as possible.
Welsh: Trefnydd, a gaf i ofyn am ddatganiad gan y Gweinidog iechyd am ymdrechion Llywodraeth Cymru i fynd i'r afael ag amseroedd aros cynyddol ym maes canser ym mwrdd iechyd Aneurin Bevan? Rwy'n gwneud y cais hwn oherwydd bod data diweddar yn dangos cynnydd yn nifer y bobl sy'n aros mwy nag wyth wythnos am brofion allweddol a ddefnyddir amlaf i wneud diagnosis o ganser. Mae'r ystadegyn brawychus hwn yn is na'r targed perfformiad llwybr canser tybiedig, sy'n anelu at 75 y cant o gleifion i ddechrau triniaeth o fewn 62 diwrnod. Yn fy ardal i, Bwrdd Iechyd Prifysgol Aneurin Bevan, dim ond 56.9 y cant o gleifion sy'n dechrau eu triniaeth gyntaf ar gyfer canser o fewn targed Llywodraeth Cymru, o'i gymharu â 67.9 y cant ym mis Ebrill 2021. Mae mynediad i driniaeth cyn gynted â phosibl yn gwbl hanfodol er mwyn cynyddu siawns dioddefwyr canser o oroesi. Gweinidog, mae'n hanfodol bod pecyn cymorth cadarn a brys, gan gynnwys strategaeth canser lawn, a strategaeth y gweithlu, yn cael ei weithredu cyn gynted â phosibl.
English: Thank you. You will have heard the First Minister clarify the reasons why we have the rapid diagnostic centres, and how many are already up and functioning to help with the very difficult situation that you have just presented.
Welsh: Diolch. Byddwch wedi clywed y Prif Weinidog yn egluro'r rhesymau pam y mae'r canolfannau diagnosis cyflym gennym ni, a faint sydd eisoes ar waith i helpu gyda'r sefyllfa anodd iawn yr ydych chi newydd ei chyflwyno.
English: I'd like to ask for a debate in Government time about how the UK Government's assault on human rights will impact on people in Wales, as well as Welsh policy and legislation. I welcome the written statement from the Counsel General last week. He said that there'd been very little engagement with the Welsh Government about the UK Government's plans to dilute the influence of the European convention on human rights. We know that the UK Government wants to make it easier for themselves when they carry out cruel and shameful policies like shipping off asylum seekers to Rwanda, to make it easier for them to ignore what is morally right in order to achieve what is politically expedient. We need a debate, Trefnydd, please, to scrutinise how this will impact on Welsh legislation and Government programmes, given the Cwnsler Cyffredinol has said that human rights is fundamental to the devolution settlement. I want to know how the Welsh Government plans to protect the rights of Welsh citizens if the UK Government does plough ahead without the Senedd's consent. I would welcome a debate, please, so that we can discuss these hugely important matters. Thank you.
Welsh: Hoffwn ofyn am ddadl yn amser y Llywodraeth ynghylch sut y bydd ymosodiad Llywodraeth y DU ar hawliau dynol yn effeithio ar bobl yng Nghymru, yn ogystal â pholisi a deddfwriaeth Cymru. Rwy'n croesawu'r datganiad ysgrifenedig gan y Cwnsler Cyffredinol yr wythnos diwethaf. Dywedodd mai ychydig iawn o ymgysylltu a fu â Llywodraeth Cymru ynglŷn â chynlluniau Llywodraeth y DU i wanhau dylanwad y confensiwn Ewropeaidd ar hawliau dynol. Gwyddom fod Llywodraeth y DU am ei gwneud yn haws iddyn nhw eu hunain pan fyddan nhw'n cyflawni polisïau creulon a chywilyddus fel cludo ceiswyr lloches i Rwanda, i'w gwneud yn haws iddyn nhw anwybyddu'r hyn sy'n foesol gywir er mwyn cyflawni'r hyn sy'n wleidyddol hwylus. Mae arnom angen dadl, Trefnydd, os gwelwch yn dda, i graffu ar sut y bydd hyn yn effeithio ar ddeddfwriaeth Cymru a rhaglenni'r Llywodraeth, o gofio bod y Cwnsler Cyffredinol wedi dweud bod hawliau dynol yn hanfodol i'r setliad datganoli. Hoffwn wybod sut y mae Llywodraeth Cymru yn bwriadu diogelu hawliau dinasyddion Cymru os bydd Llywodraeth y DU yn bwrw ymlaen heb ganiatâd y Senedd. Byddwn yn croesawu dadl, os gwelwch yn dda, fel y gallwn drafod y materion hynod bwysig hyn. Diolch.